№Ն/50996-24

**«ԱՆՆԱՐԿԱ» ՍՊ ԸՆԿԵՐՈՒԹՅԱՆ**

**ՏՆՕՐԵՆ ԼԻԼԻԹ ՓՆՋՈՅԱՆԻՆ**

(Գործունեության հասցե՝ ք. Երևան, Քաջազնունի թող., 11/23)

**Ծ Ա Ն ՈՒ Ց ՈՒ Մ**

**Պայմանագիրը միակողմանի լուծելու մասին**

 Երևանի քաղաքապետարանի կողմից 2024 թվականի ապրիլի 23-ին հայտարարված գնման ընթացակարգի շրջանակներում ընտրված մասնակից է ճանաչվել «Աննարկա» ՍՊ ընկերությունը (այսուհետ՝ Ընկերություն): Սահմանված կարգով և ժամկետներում Ընկերության հետ 2024 թվականի հունիսի 18-ին կնքվել է «ԵՔ-ԷԱՃԱՊՁԲ-24/125-1» ծածկագրով բժշկական սարքավորումների ձեռքբերման պայմանագիր:

ՀՀ ֆինանսների նախարարության կողմից 2024 թվականի օգոստոսի 14-ին և սեպտեմբերի 4-ին ներկայացված գրությունների համաձայն Ընկերությունը գնումների մասին օրենսդրության իմաստով փոխկապակցված է «Էսզեթ ֆարմա» ՍՊ ընկերության հետ, որը 2023 թվականի մայիսի 6-ից մինչև 2025 թվականի հունիսի 20-ը ներառված է գնումների գործընթացներում իրավունք չունեցող մասնակիցների ցուցակում (այսուհետ՝ Ցուցակ):

Համաձայն ՀՀ ֆինանսների նախարարության կողմից ներկայացված տեղեկատվության՝ իրականացված մշտադիտարկման արդյունքում արձանագրվել է, որ «Աննարկա» ՍՊ ընկերությունը և «Էսզեթ ֆարմա» ՍՊ ընկերությունը փոխկապակցված են, հաշվի առնելով, որ համաձայն ՀՀ Կառավարության 2017 թվականի մայիսի 4-ի N 526-Ն որոշման 1-ին կետի 1-ին ենթակետով հաստատված կարգի (այսուհետ՝ Կարգ) 119-րդ կետի 2-րդ և 3-րդ ենթակետերի՝ գործել են համաձայնեցված՝ ելնելով ընդհանուր տնտեսական շահերից:

 Ընդ որում՝ Կարգի 121-րդ կետի համաձայն՝ մասնակցի՝ Օրենքի 6-րդ հոդվածի 1-ին մասի 6-րդ կետով նախատեսված ցուցակում ներառվելը, դրանում գտնվելու ժամանակահատվածում, ինքնաբերաբար հանգեցնում է վերջինիս հետ փոխկապակցված անձանց գնումների գործընթացին մասնակցության իրավունքի սահմանափակման:

Կարգի 32-րդ կետի 1-ին մասի «բ» պարբերության համաձայն՝ մասնակիցը հայտով ներկայացնում է իր կողմից հաստատված հավաստում՝ հրավերով սահմանված մասնակցության իրավունքի պահանջներին իր և իրեն փոխկապակցված անձանց համապատասխանության մասին.

Կարգի 32-րդ կետի 19-րդ ենթակետի համաձայն՝ եթե մասնակցի հրավերով նախատեսված գնումներին մասնակցելու իրավունք ունենալու մասին հավաստումը որակվում է որպես իրականությանը չհամապատասխանող կամ մասնակիցը հրավերով սահմանված կարգով և ժամկետներում չի ներկայացնում հրավերով նախատեսված փաստաթղթերը կամ ընտրված մասնակիցը չի ներկայացնում որակավորման կամ պայմանագրի ապահովումը կամ համաձայնագիրը կնքելու նպատակով պայմանագիրը կնքած անձը չի փոխարինում տուժանքի ձևով ներկայացված որակավորման կամ պայմանագրի ապահովումը, ապա այդ հանգամանքը համարվում է որպես գնման գործընթացի շրջանակում ստանձնված պարտավորության խախտում:

Հիմք ընդունելով վերոգրյալը, ինչպես նաև հաշվի առնելով, որ առկա են Կարգի 119-րդ և 121-րդ կետերով սահմանված խախտման հիմքերը՝ Պայմանագիրը ենթակա է լուծման՝ համաձայն Պայմանագրի 8.3 կետի.

«Այն դեպքում, երբ օրենքով նախատեսված կարգով օրենքի պահանջների կատարման
նկատմամբ հսկողության կամ վերահսկողության կամ բողոքների քննության
արդյունքում արձանագրվում է, որ պայմանագիրը կնքելու նատակով կազմակերպված
գնման գործընթացում, մինչև պայմանագրի կնքումը, Վաճառողը ներկայացրել է կեղծ
փաստաթղթեր (տեղեկություններ և տվյալներ), կամ վերջինիս ընտրված մասնակից
ճանաչելու մասին որոշումը չի համապատասխանում Հայաստանի Հանրապետության
օրենսդրությանը, ապա այդ հիմքերն ի հայտ գալուց հետո Գնորդը միակողմանիորեն
լուծում է պայմանագիրը, եթե արձանագրված խախտումները մինչև պայմանագրի
կնքումը հայտնի լինելու դեպքում գնումների մասին Հայաստանի Հանրապետության
օրենսդրության համաձայն հիմք կհանդիսանային պայմանագիրը չկնքելու համար։ Ընդ
որում, Գնորդը չի կրում պայմանագրի միակողմանի լուծման հետևանքով Վաճառողի
համար առաջացող վնասների կամ բաց թողնված օգուտի ռիսկը, իսկ վերջինս
պարտավոր է Հայաստանի Հանրապետության օրենքով սահմանված կարգով
փոխհատուցել իր մեղքով Գնորդի կրած վնասներն այն ծավալով, որի մասով
պայմանագիրը լուծվել է»:

Հաշվի առնելով Պայմանագրի 8.3 կետը և ղեկավարվելով վերը նշված իրավական հիմքերով` Պատվիրատուն միակողմանի ամբողջությամբ լուծում է պայմանագիրը՝ պատշաճ ծանուցումն ապահովելու նպատակով կիրառելով ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման» Կարգի 33-րդ կետի 17-րդ ենթակետով սահմանված դրույթները:

Ընկերության կողմից, որպես պայմանագրային պարտավորությունների պատշաճ կատարման ապահովում ներկայացված որակավորման և պայմանագրի ապահովումները սահմանված կարգով կներկայացվեն Ընկերությանը սպասարկող բանկ՝ բանկային երաշխիքների գումարների գանձման նպատակով։

 «Գնումների մասին» օրենքի 6-րդ հոդվածի 1-ին մասի 6-րդ կետով նախատեսված հիմքերն ի հայտ գալու դեպքում, պատվիրատուի ղեկավարի պատճառաբանված որոշման հիման վրա լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում։ Ընդ որում  սույն կետում նշված որոշումը պատվիրատուի ղեկավարը կայացնում է պայմանագիրը միակողմանի լուծելու մասին հայտարարությունը (ծանուցումը) հրապարակելու օրվան հաջորդող տասներորդ օրը: Որոշումը կայացվելուն հաջորդող օրը այն գրավոր տրամադրվում է լիազորված մարմնին և մասնակցին: Լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում որոշումն ստանալուն հաջորդող քառասուներորդ օրվան հաջորդող հինգերորդ օրը, իսկ որոշումն ստանալուն հաջորդող քառասուներորդ օրվա դրությամբ մասնակցի կողմից որոշման բողոքարկման վերաբերյալ հարուցված և չավարտված դատական գործի առկայության դեպքում` տվյալ դատական գործով եզրափակիչ դատական ակտն ուժի մեջ մտնելու օրվան հաջորդող հինգերորդ օրը, եթե դատական քննության արդյունքով որոշման կատարման հնարավորությունը չի վերացել:

Ընդ որում, եթե՝

լիազորված մարմնին որոշումը ներկայացվելու վերջնաժամկետը լրանալու օրվա դրությամբ մասնակիցը կամ պայմանագիրը կնքած անձը վճարել է պայմանագրի և որակավորան ապահովման վերը նշված գումարները (Երևանի քաղաքապետարանի 900015211429 հաշվեհամարին), ապա պատվիրատուն տվյալ մասնակցին ցուցակում ներառելու պատճառաբանված որոշումը չի ներկայացնում լիազորված մարմին.

մասնակցի կամ պայմանագիրը կնքած անձի կողմից պայմանագրի և որակավորման ապահովման գումարի վճարումն իրականացվել է լիազորված մարմնին որոշումը ներկայացվելու վերջնաժամկետը լրանալուց հետո, բայց ոչ ուշ, քան մասնակցին կամ պայմանագիր կնքած անձին ցուցակում ներառելու վերջնաժամկետը լրանալու օրը, ապա պատվիրատուն դրա մասին գրավոր տեղեկացնում է լիազորված մարմին, որի հիման վրա մասնակիցը չի ներառվում ցուցակում:

**ՀԱՐԳԱՆՔՈՎ՝**

**ԱՇԽԱՏԱԿԱԶՄԻ ԱՌՈՂՋԱՊԱՀՈՒԹՅԱՆ**

**ՎԱՐՉՈՒԹՅԱՆ ՊԵՏ՝ ԴԱՎԻԹ ԿԱՐԱՊԵՏՅԱՆ**

